Šņepstu pilskalns

Šņepstu pilskalns jeb Lielais kalns atrodas Latgalē, Preiļu novada Rušonas pagasta Šņepstos, valsts autoceļa P62 (Krāslava—Preiļi—Madona) labajā pusē. Pilskalns atrodas aizsargājamo ainavu apvidus Kaučers teritorijā. Pilskalnu aprakstījis Ernests Brastiņš.

Tas ir savrups, apmēram 19 metrus augsts paugurs. Plakums 80 x 60 metrus liels. Rietumu un ziemeļu nogāzes mākslīgi stāvinātas. Postīts jau no senākiem laikiem gan to arot, gan iegūstot granti, gan no mantračiem. Bijis apdzīvots līdz 12. gadsimtam. Par pilskalnu pierakstīta teika par durvīm pilskalna sānos, aiz kurām atrodas jauna meita un melns suns.

 Foto galerija 

 Ārējās saites 
 Šņepstu pilskalns portālā Latvijas pilskalni


Kategorija:Pilskalni Latgalē
Kategorija:Senās apmetnes Latvijā
Kategorija:Rušonas pagasts
Kategorija:Arheoloģiskie pieminekļi Latvijā